RESOLUCIÓN do 17 de outubro de 2023 pola que se resolven as solicitudes para a concesión de subvencións previstas na Orde do 28 de xullo de 2023 pola que se procede á segunda convocatoria do ano 2023 para a concesión de subvencións, plurianuais e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable (código de procedemento DE401C).
Vicepresidencia Primeira e Consellería de Presidencia, Xustiza e Deportes — III. Outras disposicións — 25/10/2023

Antecedentes:
O 9 de agosto de 2023 publicouse a Orde do 28 de xullo de 2023 pola que se procede á segunda convocatoria do ano 2023 para a concesión de subvencións, plurianuais e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable (código de procedemento DE401C) (en diante, a Orde do 28 de xullo).
Finalizado o prazo de presentación de solicitudes, o 25 de setembro de 2023 publicouse a Resolución do 20 de setembro de 2023, da Subdirección Xeral de Xestión Deportiva da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 28 de xullo, que establecía un prazo de dez (10) días hábiles para formular reclamacións, emendar erros e a falta de documentación.
Unha vez rematado o dito prazo, o órgano instrutor remitiu aqueles expedientes administrativos que cumpren todos os requisitos e reúnen toda a documentación necesaria á comisión encargada da súa valoración. O 10 de outubro, a Comisión de Valoración emitiu o seu informe cunha orde de prelación de solicitudes de maior a menor puntuación segundo os criterios do artigo 10 das bases da convocatoria. O dito informe contiña unha proposta de resolución que foi asinada o 12 de outubro de 2023 polo secretario xeral para o Deporte.
Consideracións legais e técnicas:
Primeira. De conformidade co disposto no artigo 8 da Orde do 28 de xullo de 2023, o secretario xeral para o Deporte elevou a proposta de resolución de concesión, conforme todo o actuado, á persoa titular da Vicepresidencia Primeira e Consellería de Presidencia, Xustiza e Deportes.
Segunda. Por tratarse dun procedemento de concorrencia competitiva, e de conformidade co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada, sen prexuízo desta. Esta publicación tamén se realizará na páxina web da Secretaría Xeral para o Deporte.
Terceira. Acreditadas as actuacións levadas a cabo pola Comisión de Valoración, e con base na proposta formulada pola Secretaría Xeral para o Deporte do 12 de outubro de 2023, de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Conceder as subvencións, coas contías que se recollen no anexo I desta resolución, para a construción, reforma, reparación, adecuación ou mellora de instalacións deportivas de titularidade municipal (liña I) e para a adquisición de material deportivo inventariable (liña II).
Os importes das subvencións serán do 80 % do orzamento da actuación, ata o límite máximo de 50.000,00 € na liña I e 10.000,00 € na liña II, de conformidade co artigo 2.2 da convocatoria. A porcentaxe restante será achegada polo concello beneficiario.
No anexo determínase o investimento subvencionable e a axuda concedida para cada unha das anualidades na mesma proporción que o crédito distribuído a esta convocatoria, segundo establece o artigo 2.1.
Segundo. Desestimar as solicitudes de subvención por esgotamento do crédito aos concellos que se recollen no anexo II desta resolución, ordenados pola puntuación acadada.
Terceiro. Desestimar as solicitudes de subvención e inadmitir os concellos que se recollen no anexo III polo motivo que alí se indica.
Cuarto. Os concellos beneficiarios disporán dun prazo de dez (10) días, contados a partir do día seguinte ao da notificación desta resolución, para comunicarlle a aceptación da subvención e das condicións contidas nela, ou ben comunicaren a renuncia á subvención concedida. Transcorrido o prazo sen que se produza manifestación expresa, entenderase tacitamente aceptada a subvención.
Quinto. Segundo o artigo 5.2 da Orde do 28 de xullo, os concellos que resulten beneficiarios quedarán obrigados a presentar o correspondente proxecto técnico e as autorizacións administrativas municipais e sectoriais oportunas, se a entidade e a complexidade das obras que se vaian executar o exixen.
Sexta. Para a xustificación da subvención, segundo o artigo 12 da orde da convocatoria, os concellos beneficiarios terán de prazo para executar as actuacións subvencionadas e presentar a correspondente xustificación, segundo a documentación establecida no referido artigo, ata o 27 de novembro de 2023, para a primeira anualidade, e ata o 31 de outubro de 2024, para a segunda anualidade.
Esta resolución esgota a vía administrativa e contra ela pode interporse recurso potestativo de reposición, no prazo dun mes contado a partir do día seguinte ao da súa notificación, ou ben, directamente, recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa notificación.
Santiago de Compostela, 17 de outubro de 2023
Liña I.1. Concellos con poboación inferior a 5.000 habitantes.
Liña I.2. Concellos con poboación entre 5.000 e 20.000 habitantes.
Liña I.3. Concellos con poboación superior a 20.000 habitantes.
Liña II.1. Concellos con poboación inferior a 5.000 habitantes.
Liña II.2. Concellos con poboación entre 5.000 e 20.000 habitantes.
Liña II.3. Concellos con poboación superior a 20.000 habitantes.
Liña I.1. Concellos con poboación inferior a 5.000 habitantes.
Liña I.2. Concellos con poboación entre 5.000 e 20.000 habitantes.